Българският шампион достигна до изразителната победа след впечатляващ обрат. Разградчани изиграха колебливо първо полувреме. В 15-та минута след груба грешка на капитана Светослав Дяков и бранителите на домакините, Нюаджи бе намерен сам след перфектен пас на Матия Люич. Тогоанецът не изпита никакви затруднения и изпрати топката неспасяемо в мрежата на Хорхе Броун, за който това бе и официален дебют с екипа на „Лудогорец“.